Rashin imani, duba yadda wani mutum ya yi wa matarsa gunduwa-gunduwa - ISYAKU.COM Rashin imani, duba yadda wani mutum ya yi wa matarsa gunduwa-gunduwa - ISYAKU.COM
Home > LABARI > Rashin imani, duba yadda wani mutum ya yi wa matarsa gunduwa-gunduwa
Rashin imani, duba yadda wani mutum ya yi wa matarsa gunduwa-gunduwa
Wani magidanci dan shekara 25 ya fada hannun mahukunta a gundumar Lom Kao a Phtchabun na kasar Thailand ranar Asabar kuma aka tuhume shi da yi wa matarsa gunduwa gunduwa.
Yansanda sun kama wanda ake zargin Changchai Sae Song a kan babur yayin da yake tserewa tazarar kilomita kadan daga garin Wang Ban.
Yanuwansa da yansanda sun sami gawar matarsa Duangjai Charoenraktrakul yar shekara 24 a cikin gidansu, kuma ya yi mata guntu guntu a wani yanayi na kisan rashin imani a kauyen Thap Boek. Gawar tana kallon kasa, an gundule kai, kafafu, aka caka wuka a bayanta har wuri biyu, kuma aka dada caka wuka guda biyu a al'aurarta.
Yanuwansa sun ce an daura ma Changchai aure da Duangjai shekara biyu da suka gabata, kuma suna noman Kabeji ne domin samun madogaran rayuwa, amma Changchai ya zama dan kwaya na gaske, kuma ya shiga tuhumar matarsa kan zamantakewa duk da yaake tana dauke da juana biyu na tsawon watanni shida.
Hakazalika wata majiya ta shaida mana cewa cacan baki ya shiga tsakanin Changchai da matarsa da safiyar Asabar, kuma wani danuwansa ya yi kokarin raba rigimar, amma sai Changchai ya yanke masa yatsa da wuka. Ganin haka ne ya sa danuwansa ya je ya kira yansanda, amma lokacin da suka shigo gidan na katako mai hawa daga, sai suka tarar da mugun aiki da Changchai ya aikata.
Item Reviewed: Rashin imani, duba yadda wani mutum ya yi wa matarsa gunduwa-gunduwa Rating: 5 Reviewed By: -